钦定古今图书集成/明伦汇编/闺媛典/第353卷 > 《杂诗五首》〈录三首〉权德舆
## 钦定古今图书集成/明伦汇编/闺媛典/第353卷 > 《杂诗五首》〈录三首〉权德舆

婉彼嬴氏女，吹箫偶萧史。彩鸾驾非烟，绰约两仙子。
神期谅交感，相顾乃如此。岂比成都人，琴心中夜起。

其二

阳台巫山上，风雨忽清旷。朝云与游龙，变化千万状。
魂交复目断，缥缈难比况。兰泽不可亲，凝情坐惆怅。

其三

淇水春正绿，上宫兰叶齐。光风两摇荡，鸣珮出中闺。
一顾授横波，千金呈瓠犀。徒然《路傍子》，恍恍复凄凄。